มาใช้ Google Cloud ฟรี 300 ดอลล่าร์กันเถอะ!!!
Tags: googlecloud, cloud, free, gcp
Published: 2020-03-02 12:31:43

คิดว่าหลาย ๆ ท่านน่าจะเคยได้ยินว่าบริษัทต่าง ๆ ในปัจจุบัน โดยเฉพาะพวก startup มักจะบ่นว่า developer นี่_หายาก!_ ทั้ง ๆ ที่ตามเว็บต่าง ๆ หรือตามเพจโปรแกรมเมอร์หลาย ๆ กลุ่มก็มี developer อยู่เต็มไปหมด (หลายคนก็ว่างงานด้วยซ้ำ...)  
ก็อาจจะเป็นเพราะว่าพวก startup เองเนี่ย มันเกิดขึ้นมาเรื่อย ๆ ยังเป็นเทรนอยู่ ก็มีเจ้าใหม่ ๆ ทั้งเกิดและตายทุกเดือน จึงมีจำนวนมากกว่า developer มาก  
หรืออาจจะเป็นเพราะว่า developer เองเนี่ย _ไม่มีความสามารถมากพอ_ ก็เป็นไปได้ (พูดในมุมมองคนจ้างนะครับ ไม่ใช่ผม 555)  
_หรืออาจจะเพราะทั้งสองเหตุผล_  
แต่ไม่ว่าอย่างไหน ก็ปฎิเสธไม่ได้ว่า ถึงแม้ในด้าน tech จะมีเทรนใหม่ ๆ เกิดขึ้นมามากมาย แต่ developer ก็ยังจำเป็น และมีความต้องการในตลาดสูงไม่เปลี่ยนจริง ๆ  
_แล้วความสามารถของ developer ในปัจจุบันล่ะ มีความพร้อมแค่ไหน?_

# **ทำไมต้องใช้ Cloud**
**สำหรับเด็กจบใหม่หรือคนที่เพิ่งเริ่มศึกษา** เคยไหมครับที่คิดอยากจะลองศึกษา อยากตามเทคโนโลยีใหม่ ๆ ดู เช่น แค่อยากทดลอง deploy ระบบอะไรบางอย่างให้มันสามารถทำงานได้จริง บน server จริง ๆ หรือทำ prototype ไปเสนองาน แต่พบว่ามันมีปัญหาอื่น ๆ ที่ซับซ้อนตามมา หรือหลาย ๆ ครั้ง จำเป็นต้องใช้เงินจำนวนมาก อย่างเช่น อยากลองทำ Kubernetes ให้ auto-scale ได้ อยากทดลอง false-tolerant แต่มันจำเป็นต้องใช้เงินมากในการซื้อ hardware มาตั้งเอง เพื่อสร้าง cluster ขึ้นมาจริง ๆ ซึ่งไม่คุ้มกับการทดลองแค่ครั้งสองครั้ง หรือต่อให้มี hardware แล้วก็ต้องยุ่งกับการ setup cluster ขึ้นมาซึ่งค่อนข้างวุ่นวาย และไม่เกี่ยวข้อง  
ในตอนแรกที่เริ่มศึกษา ผมก็รู้สึกว่า cost ของ hardware อาจจะเป็นเหมือนกำแพงอันใหญ่ ๆ อีกอันนึงสำหรับ new comer ที่เริ่มศึกษาในด้านนี้ก็เป็นไปได้  
**ในอีกด้านหนึ่ง สำหรับบริษัท startup เอง** ถ้าให้เริ่มต้นโดยการซื้อเครื่องแพง ๆ มาเพื่อตั้ง server เอง ก็อาจจะไม่เหมาะ เพราะ startup เองก็มีความเสี่ยงสูง คือไม่รู้ว่าจะมีลูกค้ามาเท่าไหร่<br>
เช่น ถ้าเราซื้อ server มาน้อยไป user เยอะกว่ามาก application ก็อาจจะล่ม หรือถ้าซื้อมาเยอะกว่า user ก็ไม่คุ้มอีก<br>
แล้วยังมีกรณีที่ลูกค้าเลิกเห่อในตอนหลังอีก อย่างเกมส์ Pokemon GO ที่ตอนแรก ๆ user เยอะมาก แต่ผ่านไปสักพัก กลับเหลือคนเล่นอยู่แค่บางกลุ่มเท่านั้น ในกรณีนี้เราอาจจะซื้อ hardware มาตั้งเองเยอะ ๆ ให้รับ user ในช่วงแรกได้ก็จริง แต่หลังจากที่คนเล่นเลิกเห่อแล้ว จะทำยังไงกับ hardware พวกนั้น?  
![pokemon-go-dau.png](https://dev-to-uploads.s3.amazonaws.com/i/qxsyws1163womtkaodrd.png)
*จำนวน active users ของเกมส์ Pokemon GO ในช่วงปี 2016-2017 ที่ลดลงจากช่วงแรกมาก<br>ที่มา: [Gen 2 Caused A Huge Spike In 'Pokémon GO' Play, But It's Fading Fast](https://www.forbes.com/sites/insertcoin/2017/02/28/gen-2-caused-a-huge-spike-in-pokemon-go-play-but-its-fading-fast/#11124d4b193d)*

**ซึ่งปัญหานี้จะหมดไปถ้าเราใช้บริการ Cloud** เนื่องจาก feature หลักของ Cloud Platform ไม่ว่าเจ้าไหนก็ตาม คือเราจะต้องสามารถ manage resource ต่าง ๆ ได้เอง ผ่าน online user interface เพราะฉะนั้น ไม่ว่าจะเป็นจำนวนเครื่อง server หรือ spec ของเครื่อง เราก็สามารถที่จะเพิ่มเมื่อจำเป็นต้องใช้มากขึ้น หรือลดลง หรือลบทิ้ง เมื่อไม่มีความจำเป็นต้องใช้แล้วได้ตลอดเวลา  
อีกทั้งยังมี service ต่าง ๆ provide ให้ในหลาย ๆ ระดับ ตั้งแต่การเช่าเครื่องเปล่า (Infrastructure as a Service) ไปจนถึง deploy ในระดับ function เล็ก ๆ ที่ช่วยอำนวยความสะดวกให้เราส่งแค่โค้ดขึ้นไปรันได้เลย ไม่ต้อง manage infrastructure หรือ setup environment เอง (Function as a Service)  
![compute-engine.png](https://dev-to-uploads.s3.amazonaws.com/i/bj29v5hy5b9lcasyazr6.png)
*ภาพ User Interface ของ Google Cloud Platform สำหรับ manage VM instances*  
และ Cloud Providers ส่วนใหญ่ ไม่ว่าจะเป็น Google หรือ Amazon ก็มักจะมี quota ให้ทดลองใช้ฟรีกันทั้งสิ้น ซึ่งเหมาะอย่างมากกับการสร้าง prototype เล็ก ๆ เพื่อการศึกษา หรือ pitching  
โดยสำหรับ Google Cloud Platform ที่เราจะพูดถึงกันในบทความนี้ มี quota ให้ใช้ฟรี $300 ต่อ account เป็นเวลา 12 เดือน และถึงจะใช้หมดแล้วก็ไม่ต้องกลัวว่าจะถูกหักเงินโดยไม่รู้ตัว เพราะ Google จะ stop service ต่าง ๆ ให้อัตโนมัติ หรือถ้าอยากจะเปลี่ยนไปใช้แบบเสียเงินหลักจากหมด quota แล้วก็สามารถ upgrade ได้ทันทีครับ  
ต่อไปเราจะมาดูวิธีการสมัคร Google Cloud Platform ให้ได้เครดิต $300 กันนะครับ

# **Get Started!**
ต่อไปเรามาดูสิ่งที่ต้องเตรียม และขั้นตอนการสมัครโดยละเอียด (ซึ่งอาจจะละเอียดเกินไป555)
หรือถ้าหากต้องการอ่านสรุปสั้น ๆ สามารถข้ามไปที่ส่วน [Summary](#summary) ได้เลยครับ

### **สิ่งที่ต้องเตรียม...**
1. **gmail ใหม่ ๆ** 1 email ที่ยังไม่เคยเปิดใช้ Google Cloud Platform มาก่อน  
![new-gmail.png](https://dev-to-uploads.s3.amazonaws.com/i/maqidyvjlvirs60j5nl4.png)  
ถ้ายังไม่มี หรือไม่แน่ใจว่าเคยใช้ Google Cloud มาก่อนหรือเปล่า ก็ไปสมัครใหม่ไว้เลยครับ >>> [GMail](https://mail.google.com/)

2. **บัตรเครดิต หรือบัตรเดบิตที่สามารถตัดเงินได้** *อันนี้ไม่ต้องตกใจนะครับ* ตามหัวข้อของ blog นี้เลย **เราจะไม่เสียเงินสักบาทแน่นอนครับ555** แค่ google ต้องการเลขบัตรเอาไว้เพื่อเช็คว่าเราเป็นคนจริง ๆ ไม่ใช่หุ่นยนต์ แล้วเผื่อหลังจากหมดช่วงฟรีแล้วเราอยากจะจ่ายเงินเพื่อใช้บริการต่อไปเลย ก็จะทำได้สะดวก ๆ เท่านั้นเองครับ  
**ย้ำอีกครั้ง เราจะไม่เสียตังสักบาท**

## ถ้าพร้อมแล้ว ก็เริ่มกันเลย
1. **เข้าไปที่ [console.cloud.google.com](https://console.cloud.google.com/)** ก็จะเจอกับหน้าต้อนรับตามรูปด้านล่างนี้  
![console-1.png](https://dev-to-uploads.s3.amazonaws.com/i/hn375hofng5jbivjng4b.png)  
เช็คเครื่องหมายถูกที่ _I agree..._ แล้วก็กดปุ่ม _Continue_ ได้เลย

2. **ต่อไปคลิกที่ _TRY FOR FREE_** เพื่อรับเครดิต **$300**  
![activate-trial-crop.png](https://dev-to-uploads.s3.amazonaws.com/i/f95rqik5day5bno1j7bg.png)

3. **เลือกประเทศไทย, กด _I have read and agree..._ แล้วกด _Continue_ ต่อเลย**  
![activate-step-1.png](https://dev-to-uploads.s3.amazonaws.com/i/nwbw1oujaed1u4vxeho5.png)

4. **ตรงนี้ Google ก็จะถามข้อมูลส่วนตัวเราเล็กน้อย** 
![activate-step-2-1.png](https://dev-to-uploads.s3.amazonaws.com/i/91cell0e13sh6wd8k41f.png)  
ก็ให้กรอกข้อมูลลงไปให้ครบครับ **account type** ให้เลือกเป็น _Individual_ แล้วด้านล่างก็กรอกที่อยู่ address, เมือง, จังหวัด ให้ครบ

5. **ต่อมาส่วนด้านล่าง Google ก็จะถามข้อมูลบัตรเครดิต หรือเดบิตของเรา**  
![activate-step-2-2.png](https://dev-to-uploads.s3.amazonaws.com/i/wknr8umk4r3e45snwea6.png)  
อย่างที่บอกเมื่อข้างต้น กรอกไปได้เลยครับ การใช้งานทั้งหมดจะหักจากเครดิต $300 ก่อน แล้วถึงเครดิตจะหมด Services ต่าง ๆ ที่รันอยู่ ก็แค่จะหยุดทำงานไปให้เองครับ  
อันนี้ไม่ต้องเชื่อผมก็ได้ ลองอ่านเงื่อนไขเองได้ที่กรอบด้านขวาเลยครับ แต่ก็จะเหมือนกับที่ผมบอกแหละ เพราะผมก็ก๊อปมาจากตรงนั้น555  
![terms.png](https://dev-to-uploads.s3.amazonaws.com/i/ltk44ldfgkrei34qwh28.png)  
Google จะไม่หักเงินเราโดยพลการแน่นอน **ยกเว้นว่าเราเผลอไปกดยินยอมให้หักเงินได้** นะครับ  
กรอกเสร็จแล้วก็คลิก _START MY FREE TRIAL_ ได้เลยครับ  
ถ้าหลังจากที่ทำตามแล้วพบว่าบัตรเครดิต หรือเดบิตมีการตัดเงินจาก Google ก็ไม่ต้องตกใจนะครับ บางที Google มันจะอยากยืนยันว่าบัตรที่เรากรอกมาเป็นบัตรที่ใช้งานได้จริงหรือเปล่า เลยลองตัดเงินดูเล่น ๆ แต่สักพักมันก็จะคืนเงินให้เท่าเดิมครับ  
_**ระวัง1:** ระวังว่าถ้าบัตรมี**เงินน้อยเกินไป** อาจจะไม่พอให้ Google ตัด แล้วมันก็จะยังไม่อนุญาตให้เราใช้ account นั้น วิธีแก้คือก็ใส่เงินเอาไว้สักหน่อยให้มันตัดได้ แล้วไปกรอกข้อมูลบัตรใหม่อีกทีครับ  
**ระวัง2:** มีกรณีที่วงเงินของบัตรที่สามารถตัดได้นั้นไม่พอ ให้โทรติดต่อไปที่ธนาคารของบัตรที่เราใช้ แล้วขอขยายวงเงินได้ครับ_

6. **เสร็จแล้วก็จะขึ้น message welcome to GCP ขึ้นมา** มันก็จะย้ำอีกครั้ง ว่า_เราจะไม่ชาร์จคุณนะ ยกเว้นว่าคุณเปิด automatic billing_ - ถ้าใครอยากเปิด billing เลยก็คลิกเข้าไปตาม link ได้เลยครับ หรือถ้าไม่ก็กดข้ามเลย  
![gcp-welcome.png](https://dev-to-uploads.s3.amazonaws.com/i/4ny5lnh8a7w6cufl6mbd.png)  
พอเสร็จขั้นตอนทั้งหมดแล้วด้านซ้ายมือก็จะมี services ต่าง ๆ ให้ได้ลองใช้กันได้ฟรี ๆ ในงบ $300 ภายในเวลา 12 เดือน  
![services.png](https://dev-to-uploads.s3.amazonaws.com/i/aqvn4ecgt0f3r2cen943.png)

# Summary
- **Google Cloud:** provides บริการต่าง ๆ ให้ สามารถสร้าง projects, deploy applications, หรือใช้งาน services ได้ทั้งแบบ manage เอง และ serverless 
- **Goal:** _Google Cloud Account_ และ _free credit **$300**_
- **สิ่งที่ต้องเตรียม:** _gmail ใหม่_ และ_บัตรเครดิต หรือเดบิตที่สามารถตัดเงินได้_
- **วิธีทำ:** เข้า [console.cloud.google.com](https://console.cloud.google.com/) คลิก _TRY FOR FREE_ แล้วก็กรอกข้อมูลไปเรื่อย ๆ **(แค่นี้จริง ๆ 555)**
- **ข้อควรระวัง:** $300 credits จะมีระยะเวลาแค่ 12 เดือนเท่านั้น และถ้าไม่อยากเสียเงินหลังจากนั้น อย่าเผลอไปเปิด auto billing

<center>**- ขอบคุณที่อ่านครับ -**</center>